બેંકના ઘણા ગ્રાહકો મોબાઈલ એપ અને ઓનલાઈન બેન્કિંગથી નાણાકીય વ્યવહારો કરે છે. આવા ગ્રાહકોએ ખાતામાંથી રકમ તો નથી ઉફડી ગઈ ને તે મોબાઈલ એપ કે નેટ બેન્કિંગથી ચકાસણી કરી લીધી હતી. ૩૦ લાખથી વધુ ડેબિટ કાર્ડ બ્લોક થયાના પગલે એસબીઆઇએ ગ્રાહકોને એટીએમનો પિન બદલવા ભલામણ કરી છે. બેંકિંગ સત્ત્।ાવાળાના જણાવ્યા પ્રમાણે પિન બદલવાના કારણે ગ્રાહકોની બેંક ખાતાની સલામતી વધી શકે. પેમેન્ટ કાઉન્સિલ ઓફ ઇન્ડિયાએ ભારતીય બેંકોને સર્વર અને સિસ્ટમના ફોરન્સિક ઓડિટ કરવાના આદેશો આપ્યા છે. જેના કારણે એવું જાણી શકાય કે બેંકના કયા ગ્રાહકોના ડેબિટ કાર્ડમાંથી ડેટા ચોરાયા છે. આ અંગે એસબીઆઈના ડીજીએમ હેમંત કરોલિયાએ જણાવ્યું કે ગુજરાતમાં હજુ સુધી કાર્ડ બ્લોક થયા અંગેનો એક પણ કેસ સામે આવ્યો નથી. જોકે બેંકોને સૂચના આપી છે કે આવું કંઈ બને તો કસ્ટમરને તુરંત નવું ડેબિટ કાર્ડ ઇશ્યૂ કરી દેવા.(૨૧.૨૮)